CELEX: 32009R1197
Language: lv
Date: 2009-11-30 00:00:00
Title: Padomes Regula (ES) Nr. 1197/2009 ( 2009. gada 30. novembris ), ar kuru groza Regulu (EK) Nr. 2115/2005, ar ko izveido Grenlandes paltusa resursu atjaunošanas plānu Ziemeļrietumu Atlantijas zvejniecības organizācijas darbības jomā

9.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 322/1
            
         
      PADOMES REGULA (ES) Nr. 1197/2009
   (2009. gada 30. novembris),
   ar kuru groza Regulu (EK) Nr. 2115/2005, ar ko izveido Grenlandes paltusa resursu atjaunošanas plānu Ziemeļrietumu Atlantijas zvejniecības organizācijas darbības jomā
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:
   
               (1)
            
            
               Padomes Regula (EK) Nr. 2115/2005 (2005. gada 20. decembris) (1) ir Ziemeļrietumu Atlantijas zvejniecības organizācijas (turpmāk “NAFO”) pieņemtā Grenlandes paltusa resursu atjaunošanas plāna īstenošanas instruments.
            
         
               (2)
            
            
               
                  NAFO 29. gadskārtējā sanāksmē 2007. gada septembrī pieņēma vairākus minētā atjaunošanas plāna grozījumus. Ar šiem grozījumiem pastiprina nozvejas deklarēšanas pasākumus un ievieš papildu kontroles pasākumus, kuru mērķis ir pastiprināt NAFO pārvaldības apgabalā ieejošo un no tā izejošo kuģu inspekcijas jūrā.
            
         
               (3)
            
            
               Lai īstenotu minētos atjaunošanas plāna grozījumus, ir jāgroza Regula (EK) Nr. 2115/2005,
            
         IR PIEŅĒMUSI ŠO REGULU.
   1. pants
   Regulu (EK) Nr. 2115/2005 groza šādi.
   
               1.
            
            
               Iekļauj šādu pantu:
               “5.a pants
               Ieiešana NAFO pārvaldības apgabalā
               1.   Zvejas kuģi, kas minēti 5. panta 1. punktā, drīkst ieiet NAFO pārvaldības apgabalā, lai zvejotu Grenlandes paltusu, tikai tad, ja:
               
                           a)
                        
                        
                           uz kuģiem atrodas ne vairāk kā 50 tonnas jebkāda veida nozvejas vai ja
                        
                     
                           b)
                        
                        
                           tie ievēro 2., 3. un 4. punktā paredzēto kārtību.
                        
                     2.   Ja uz zvejas kuģa ir ārpus NAFO pārvaldības apgabala gūtas nozvejas vismaz 50 tonnu apjomā, NAFO Sekretariātam pa faksu vai pa e-pastu vēlākais 72 stundas pirms ieiešanas NAFO pārvaldības apgabalā paziņo šādu informāciju:
               
                           a)
                        
                        
                           uz kuģa paturētās nozvejas daudzums;
                        
                     
                           b)
                        
                        
                           vieta (ģeogrāfiskais platums/garums), kurā pēc kuģa kapteiņa vērtējuma kuģis sāks zveju; un
                        
                     
                           c)
                        
                        
                           paredzamais ierašanās laiks minētajā vietā.
                        
                     3.   Ja pēc 2. punktā minētā paziņojuma saņemšanas inspekcijas kuģis dara zināmu, ka tas paredzējis veikt inspekciju, tas nosūta zvejas kuģim tā kontrolpunkta koordinātas, kurā notiks zvejas kuģa inspekcija. Kontrolpunkts nedrīkst atrasties tālāk par 60 jūras jūdzēm no vietas, kurā pēc zvejas kuģa kapteiņa vērtējuma minētais kuģis sāks zveju.
               4.   Zvejas kuģis, kas minēts 2. punktā, drīkst uzsākt zveju jebkurā no šādiem gadījumiem:
               
                           a)
                        
                        
                           ja tas ir saņēmis attiecīgu paziņojumu no NAFO Sekretariāta;
                        
                     
                           b)
                        
                        
                           ja inspekcijas kuģis, pabeidzis inspekciju, kas veikta saskaņā ar 3. punktu, informē zvejas kuģi, ka tas drīkst uzsākt zveju;
                        
                     
                           c)
                        
                        
                           ja trijās stundās pēc zvejas kuģa ierašanās kontrolpunktā, kas noteikts saskaņā ar 3. punktu, inspekcijas kuģis vēl nav uzsācis inspekciju;
                        
                     
                           d)
                        
                        
                           ja līdz brīdim, kad zvejas kuģis ieiet NAFO pārvaldības apgabalā, NAFO Sekretariāts vai inspekcijas kuģis nav paziņojis, ka inspekcijas kuģis ir paredzējis veikt inspekciju saskaņā ar 3. punktu.”
                        
                     
         
               2.
            
            
               Regulas 6. pantu groza šādi:
               
                           a)
                        
                        
                           minētā panta 1. punkta b) apakšpunktu aizstāj ar šādu apakšpunktu:
                           
                                       “b)
                                    
                                    
                                       par Grenlandes paltusa daudzumiem, kas nozvejoti piecu dienu laikposmā, arī tad, ja nozvejas apjoms ir nulle. Šo ziņojumu pirmo reizi sniedz ne vēlāk kā līdz desmitās dienas beigām pēc dienas, kurā kuģis ienācis NAFO 2. apakšapgabalā un 3KLMNO rajonā;”;
                                    
                                 
                     
                           b)
                        
                        
                           minētā panta 2. un 3. punktu aizstāj ar šādiem punktiem:
                           “2.   Dalībvalstis pēc 1. punktā minēto ziņojumu saņemšanas tos nosūta Komisijai. Komisija tūlīt pārsūta NAFO Sekretariātam 1. punkta b) apakšpunktā minēto ziņojumu.
                           3.   Kad uzskatāms, ka ar Grenlandes paltusa nozvejām, par kurām ziņo saskaņā ar 2. punktu, ir apgūti 75 % no dalībvalstīm iedalītās kvotas, kuģu kapteiņi 1. punkta b) apakšpunktā minēto ziņojumu sūta par triju dienu laikposmiem.”
                        
                     
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 30. novembrī
      
         
            Padomes vārdā –
         
            priekšsēdētāja
         
         B. ASK
         
      
   
   
      (1)  OV L 340, 23.12.2005., 3. lpp.